**ОБЩИНА МАДАН**

 гр.Мадан, 4900,обл.Смолян, ул.”Обединение” № 14, тел. 0308/9- 82-20,факс:0308/9 - 82-77; 9-80-28

e-mail; **madanoba@gmail.com**, **www.madan.bg**

**О Б Я В Л Е Н И Е**

 от 02.08.2023г.

Община Мадан, на основание чл.124б, ал.2 от ЗУТ съобщава, че във връзка с постъпило заявление с вх.№9600-1509/19.04.2023г. от Красимир Зефиров Дилов, с искане за издаване на разрешение за изработване на проект за ПУП за ПИ 191, находящ се в околовръстния полигон на с.Букова поляна/мах.Диловска/, и във връзка със становище във вр. с чл.124а, ал.2 от ЗУТ на Главния архитект на Община Мадан, е издадена Заповед №И-10/21.07.2023г. на Кмета на Община Мадан по чл.124а, ал.2 от ЗУТ.

С така изготвената разработка се предлага да се урегулира ПИ 191, като същия се отреди за жилищни нужди, съобразно начина на ползване на имота, който е застроен с триетажна масивна жилищна сграда. Регулационните линии ще се прокарат по имотните граници, при което ще се образува нов УПИ I –за жилищни нужди в пореден за с.Букова поляна квартал № 31.

Предлага се функционалното предназначение на устройствената зона да остане по начин на ползване на територията, а именно жилищна зона с ниско застрояване /Жм/ и функцията на бъдещите инвестиционни инициативи да е съгласно чл.17, ал.1 и ал.2 от Наредба №7 за ПНУОВТУЗ със следните устройствени показатели:

-Пзастр - 60%;

-Кинт. –1,2;

-Позелен. – от 40%;

-Височина на застройката –до 10,00м. кота „корниз“.

Заповедта и предложението за изработване на ПУП се намират в стая №115, ет.1 на Общинска администрация-гр.Мадан и може да се прегледат от заинтересуваните всеки работен ден.